الوج وعلتي ما بين الكصار
وعلى عنادي يمر صوت السهارة
واكلك مابعد بالروح جمار
ياصاعود روحي اشها لنداره
اعيش واكدر واكابر واحتيي ردود
لجن جم دوب اعيش والمن اكابر
وصبر النوك لازم ما اله حدود
ومو مطلوب اظل عمرين صابر
بعيد الماي واني بعمر الورود
عني وردت اشوف غيوم باجر
بس ياحيف باجر يمطر حجار
وشيهمه البنه سابع عماره
اصيح عدنه ياناس خطار
الموت ومنهو اللي فرش للموت داره
يابو الكاع العشت بالكاع فلاح
هذا انته تروح وكاعك تروح
وما بيها يظل فلان مرتاح
ولا بيها يظل فلان مجروح
العمر حايط تمايل وارتجه وطاح
يا روح التغني اخلافه يا روح!
ولون نريد والله نسولف اسرار
جان عقولكم ظلت حياره
ولون مليون مره تبدل الجار
ياهو اللي عرف بعدين جاره
وفرق ديارنه عن ذيج الديار
فرق مابين لندن والدغاره
في ذكرى رحيل عبد الصاحب الضويري : باﮁر يمطر حجار !!
الوج وعلتي ما بين الكصار